POLAR ทุ่ม 300 ล้าน เข้าซื้อหุ้น a day 70% - FINNOMENA
POLAR ผู้ประกอบการอสังหาริมทรัพย์และก่อสร้าง ทุ่ม 308.7 ล้านบาท ซื้อหุ้น "เดย์ โพเอทส์ " เจ้าของ a day เข้าถือหุ้น 70% เคาะราคาซื้อเฉลี่ยหุ้นละ 630 บาท
28 ธ.ค. 2559

POLAR ผู้ประกอบการอสังหาริมทรัพย์และก่อสร้าง ทุ่มกว่า 308.7 ล้านบาท ซื้อหุ้น “เดย์ โพเอทส์ ” เจ้าของ a day เข้าถือหุ้น 70% เคาะราคาซื้อเฉลี่ยหุ้นละ 630 บาท
การเข้าซื้อสำนักพิมพ์สุดแนว ครั้งนี้ทำให้ POLAR จะสามารถรับรู้รายได้และผลกำไรจากการประกอบกิจการของ บริษัท เดย์ โพเอทส์ จำกัด ได้ทันที แถมบริษัท เดย์ โพเอทส์ จำกัด ยังมีกำไรสะสมที่สามารถนำมาจ่ายเป็นเงินปันผลให้แก่บริษัทฯ ได้ ซึ่งทำให้ POLAR สามารถได้รับผลตอบแทนจากการลงทุนครั้งนี้ได้อย่างรวดเร็ว
โดยคณะกรรมการ บริษัทมีความเห็นว่าการเข้าทำรายการดังกล่าวมีความสมเหตุสมผล และยังเป็นการกระจายความเสี่ยงจากการประกอบธุรกิจอสังหาริมทรัพย์ที่จำเป็นต้องใช้เงินลงทุนจำนวนมากและมีการแข่งขันสูงอีกด้วย
ซึ่งบริษัทจะมีกำหนดระยะเวลาในการทำรายการเข้าลงทุนซื้อหุ้นของบริษัท เดย์ โพเอทส์ จำกัด ภายในเดือนมีนาคม 2560 ขณะที่ล่าสุด หุ้น POLAR ยืนราคาทรงตัวที่ 0.14 บาท
ทั้งนี้ บริษัทเดย์ โพเอทส์ จำกัด เป็นเจ้าของ สื่อสิ่งพิมพ์ สำนักพิมพ์ และสื่อออนไลน์ต่างๆ ได้แก่ นิตยสาร a day, Hamburger, day Bulletin, a day Studio, สำนักพิมพ์ a book, สำนักพิมพ์ Everyday, godaypoets, The Momentum
ที่มา : http://www.moneychannel.co.th/news_detail/14590/POLAR
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: